Байназар ауылын тирә-яҡлап тауҙар уратып алған. Белорет яғынан ауылға килеп төшһәң, ауыл ҡаҙан эсендә ултырған һымаҡ күренә. Шуға ла борон ауылдан сыҡҡан юлдар бер-нисәү генә булған. Истамкин яғында ике үҙәк булып, икеһенән дә әһәмиәтле юлдар киткән: береһе – Ҡайраҡты юлы, икенсеһе – Кәлтәгәү юлы. Кәлтәгәү юлы тураһында һүҙ алдараҡ булыр, хәҙер Ҡайраҡты юлын ентекләберәк ҡарап китәйек.